Burjassot se suma a la celebració del Dia Mundial dels Drets de les Persones Consumidores
2025-07-24

A través de l’Oficina Municipal d’Atenció al Consumidor (OMIC), l’Ajuntament de Burjassot s’ha adherit a la campanya que commemora la celebració del Dia Mundial dels Drets de les persones Consumidores, el pròxim 15 de març.

La campanya, que naix de la Conselleria d’Economia Sostenible, Sectors Productius, Comerç i Treball, a través de la Direcció General de Comerç, Artesania i Consum, té com a eslògan Usa el poder, amb l’objectiu de conscienciar en un consum crític, conscient i responsable.

El 15 de Març de cada any se celebra el Dia Mundial dels Drets de les persones consumidores, una data marcada per l’ONU en 1983 per a commemorar el discurs del president John F. Kennedy el 15 de març del 1962, on va considerar per primera vegada al consumidor com a peça fonamental en el procés productiu.

Esta jornada, es recorden alguns dels drets de les persones consumidores, com ara el dret a la seguretat de productes i servicis; a ser informades i informats per a realitzar la compra del producte o servici que satisfaça les seues necessitats a més de ser protegit contra etiquetatge deshonest o incomplet; a ser compensat si el producte no compleix amb les seues característiques o el servici no és satisfactori o el dret a l’educació dels consumidors, sent informats sobre els drets i maneres d’actuar així com obtindre els coneixements per a decidir de manera confiada el servici o bé que es necessita.